Хоши Сато

**Хоши Сато** е героиня от фантастичната вселена на *Стар Трек*, и по-точно от телевизионния сериал *Стар Трек: Ентърпрайз*, където ролята се изпълнява от актрисата Линда Парк.

Сато е комуникационния офицер на борда на *Ентърпрайз (NX-01)* и лингвист, като говори повече от четиредесет езика, включително клингонски. Тя умее да борави с универсалния преводач, който позволява на същества от различни култури да общуват.

Тя е втората японка, част от главните герои на *Стар Трек*, след Хикару Сулу в оригиналния сериал.

## Биография[редактиране | редактиране на кода]

В сериите е разкрита само малка част от миналото на Сато. Знае се, че за известен период тя се е страхувала от космически полети и че страда от клаустрофобия. В епизода „Ефект на наблюдателят“ е разкрито, че Сато е била отстранена от Старфлийт, защото е организирала игра на покер, въпреки правилата и е счупила ръката на Старфлийт инструктор, който се е опитал да я прекрати (Сато има черен колан по айкидо). Впоследствие ѝ е позволено да се върне в Старфлийт, заради лингвистичните ѝ способности.

Преди да започне служба на борда на *Ентърпрайз*, Сато преподава лингвистика в Бразилия; не е разкрито дали е била активен Старфлийт офицер или е била възставена за да служи под командването на Джонатан Арчър. По-късно (отново в „Ефект на наблюдателят“) тя съжалява, че си е тръгнала без да се сбогува със студентите си.

Има намеци, че Сато харесва своя колега Травис Мейуедър. Също изглежда, че тя е много близка с капитан Арчър, като двама се познават преди да бъдат назначени на *Ентърпрайз*.

Последният епизод на сериала, „Това са пътешествията“, разкрива че Сато остава комуникационен офицер през цялото командване на Джонатан Арчър, и че смята да продължи да преподава в Бразилия след изваждането на кораба от употреба. В последния епизод се разкрива, че въпреки десетте години стаж на *Ентърпрайз*, тя остава с ранг мичман. Причините за липсата на повишение (или възможно понижение) не са разкрити, въпреки че не е изключение Старфлийт офицер да остане със същия ранг, независимо от няколкото години служба (например Уилям Райкър и Павел Чеков, които остават с ранга си на командир много години без да станат капитани, и Хари Ким, който остава с ранг на мичман през всичките седем сезона на *Стар Трек: Вояджър*). Според архивите на USS *Дефайънт*, Сато достига само до ранга лейтенант командир, което предполага или редки повишения, или ранно пенсиониране.

## Име[редактиране | редактиране на кода]

„Сато“ е една от най-често срещаните японски фамилии. Първото ѝ име, „Хоши“, на японски означава „звезда“.

## Съдба[редактиране | редактиране на кода]

Според подготвени материали, за епизода „Огледална вселена“, компютърните записи на USS *Дефайънт* показват, че Сато е родена в Киото, Япония, и е изиграла важна роля при изобретяването на универсалния преводач. По-късно тя се жени за човек на име Такаши Кимура, и се оттегля от Старфлийт с ранг на командир-лейтенант. Сато и съпругът ѝ умират през 2246, когато на колонията на която живеят, Тарсус IV, има недостиг на хранителни запаси, и губернатор Кодос нарежда да се убие половината от населението. Хоши и съпругът ѝ са сред тези които са екзекутирани.

## Огледална вселена[редактиране | редактиране на кода]

В огледалната вселена, Сато има ранг на лейтенант. Освен комуникационен офицер на кораба, тя е и любовница на капитан Максимилиан Форест и на командир Джонатан Арчър, след като Арчър поема контрол над кораба ISS *Ентърпрайз*.

След като Арчър използва USS *Дефайънт* за да потуши бунта, Сато го отравя и поема контрол над кораба. Като достига Земята, тя се обявява за императрица.